La tercera etapa de la II Setmana Ciclista Valenciana eixirà demà de Sagunt
23 de febrer 2018

​ ![](/media/fgimhdic/48foto_cuerpo.jpg)  

La tercera etapa de la II Setmana Ciclista Valenciana eixirà demà dissabte de Sagunt. Es tracta d'una carrera de ciclisme femení de màxima categoria en la qual participa Sagunt com a eixida de la tercera etapa situada en la Glorieta a les 12.00 hores i que és fruit de la col·laboració del Club Ciclista Escapada i la Unió Ciclista Internacional, amb el suport de les regidories d'Esport i d'Igualtat de l'Ajuntament de Sagunt.

La tercera etapa d'esta carrera es desenvoluparà el matí del dissabte 24 de febrer a Sagunt, començarà en la plaça Cronista Chabret i finalitzarà en la plaça de l'Ajuntament de València. El recorregut, que farà dos voltes al terme de Sagunt, passarà per Faura, Quart de les Valls i Estivella. Després, el comboi es dirigirà cap al port del l’Oronet, on arribarà fins als 495 metres d'altitud. En el descens ja es dirigirà cap a València, on finalitzarà la carrera. L'etapa començarà a les 12.00 hores i es preveu que finalitze vora les 15.35 hores a València, després de recórrer 137 quilòmetres.

En la carrera participaran un total de 29 equips, dels quals 24 són estrangers. Els equips sumen 10 nacionalitats en total i les corredores, que són 174, 33 nacionalitats. Participaran 30 corredores espanyoles i 6 d'elles són valencianes. A més, assistiran esportistes d'elit internacional com la francesa Pauline Ferrand, que ha sigut campiona del món en ciclocròs i en ciclisme de muntanya.

La II Setmana Ciclista Valenciana va començar ahir, dijous 22 de febrer, amb les les etapes Ròtova-Gandia (ahir) i Castelló-Vila-Real (hui). Faltaran les etapes Sagunt-València i Benidorm que es desenvoluparan durant el cap de setmana. Les distàncies de cada etapa són de 118 km en la primera, 116 km en la segona, 137 km en la tercera etapa i 118 km en la quarta etapa. Este és un esdeveniment que marca un abans i un després en l'esport femení en l'àmbit autonòmic i local.

*   [](http://www.facebook.com/sharer.php?u=https://aytosagunto.es/va/actualitat/la-tercera-etapa-de-la-ii-setmana-ciclista-valenciana-eixira-dema-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/la-tercera-etapa-de-la-ii-setmana-ciclista-valenciana-eixira-dema-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-tercera-etapa-de-la-ii-setmana-ciclista-valenciana-eixira-dema-de-sagunt/ "Linked In")
*   [](mailto:?body=https://aytosagunto.es/va/actualitat/la-tercera-etapa-de-la-ii-setmana-ciclista-valenciana-eixira-dema-de-sagunt/)